Datasets:

9wimu9
/

news_first_dataset

Dataset card Viewer Files Files and versions Community

Split (1)

train · 28.7k rows

date stringlengths 24 24	title stringlengths 0 176	short_title stringlengths 10 69	content stringlengths 0 19.7k
2018-12-29T23:24:51.000Z	පාර්ලිමේන්තු මැතිවරණයක් අවශ්‍යයයි... - ඉසුරු දේවප්‍රියගෙන් ප්‍රකාශයක්	පාර්ලිමේන්තු මැතිවරණයක් අවශ්‍යයයි...	COLOMBO (News 1st) - ඉදිරි මැතිවරණ ගැන පක්ෂ විපක්ෂ පාර්ශව අදහස් පළ කර තිබේ. එහිදී බස්නාහිර පළාත් ප්‍රධාන අමාත්‍ය ඉසුර දේවප්‍රිය මහතා අදහස් දැක්විය. දැන් දැන් පැහැදිලි වෙලා තියනවා එක්සත් ජාතික පක්ෂය තුළ තියෙන අර්බුධය. දැන් ඒක එකින් එකට එළියට එනවා. ඉතාම වගකීමෙන් කියනවා අද මේ තිබෙන විදිහට ලබන සිංහල අවුරුද්දට ඉස්සෙල්ලා එක්සත් ජාතික පක්ෂයට සිද්ධ වෙනවා පාර්ලිමේන්තුවෙන් ඉවත් වෙලා නැවත සැබෑ ප්‍රජාතන්ත්‍රවාදය වෙනුවෙන්‍ පාර්ලිමේන්තු මැතිවරණයකට යන්න. එක්සත් ජාතික පක්ෂයට අනිවාර්යෙන්ම සිද්ධ වෙනවා. [audio wav="https://www.newsfirst.lk/sinhala/wp-content/uploads/2018/12/12-30-ISURA-DEWAPRIYA.wav"][/audio]
2018-12-29T23:07:51.000Z	දිවයිනේ ප්‍රදේශ රැසකට ශීත කාලගුණ තත්ත්වයක්	දිවයිනේ ප්‍රදේශ රැසකට ශීත කාලගුණ තත්ත්වයක්	COLOMBO (News 1st) - දිවයිනේ බොහෝ පළාත්වල උදෑසන සහ රාත්‍රි කාලයේදී ශීත කාලගුණ තත්ත්වයක් බලාපොරොත්තු විය හැකි බව කාලගුණ විද්‍යා දෙපාර්තමේන්තුව පවසයි. එම දෙපාර්තමේන්තුව නිවේදනයක් නිකුත් කරමින් සඳහන් කළේ, නැගෙනහිර පළාතේ සහ මාතලේ දිස්ත්‍රික්කයේ වැසි ඇති විය හැකි බවය. මධ්‍යම, වයඹ සහ ඌව පළාත්වලත් හම්බන්තොට දිස්ත්‍රික්කයේත් පැයට කිලෝමීටර් 40 දක්වා තරමක තද සුළං බලාපොරොත්තු විය හැකියි. සබරගමුව සහ බස්නාහිර පළාත්වල ඇතැම් ස්ථානවල උදෑසන කාලයේදී මීදුම් සහිත තත්ත්වයක් බලාපොරොත්තු විය හැකි බව කාලගුණ විද්‍යා දෙපාර්තමේන්තුව පැවසුවේ ය.
2018-12-29T21:52:22.000Z	ආගමන - විගමන කවුළුවල තාක්ෂණික දෝෂ සොයා බැලීමට විශේෂ කණ්ඩායමක් අද කටුනායක ගුවන්තොටුපොළට	ස්කෑන් යන්ත්‍රවල දුර්වලතා සෙවීමට විශේෂ කණ්ඩායමක්	COLOMBO (News 1st) - මගී නිෂ්කාශන කටයුතු සඳහා ස්ථාපනය කළ නව ගමන් බලපත්‍ර ස්කෑනර් යන්ත්‍රවල ඇති වූ දුර්වලතා සම්බන්ධයෙන් සොයා බැලීමට විශේෂ තාක්ෂණික නිලධාරීන් කණ්ඩායමක් අද දින කටුනායක බණ්ඩාරනායක ජාත්‍යන්තර ගුවන් තොටුපොළ වෙත පිටත් කර යවන බව ආගමන විගමන දෙපාර්තමේන්තුව පවසයි. එහි පාලක නිහාල් රණසිංහ මහතා සඳහන් කළේ, දින දෙකක් ඇතුළත මෙම තාක්ෂණික දෝෂය යථා තත්ත්වයට පත් කිරීමට පියවර ගන්නා බවයි. කටුනායක ගුවන්තොටුපොළේ ආගමන - විගමන නිලධාරීන්ගේ සේවා කාර්යක්ෂම කිරීමේ අරමුණින් අලුතින් ස්ථාපිත කළ පරිගණක යන්ත්‍ර සහ ගුවන් ගමන් බලපත්‍ර ස්කෑන් කිරීමේ යන්ත්‍ර නිසා එම කටයුතු සිදු කිරීමට පෙරට වඩා වැඩි වේලාවක් ගතවන බවට චෝදනා එල්ල විය. මේ පිළිබඳව කළ විමසීමකදී ආගමන විගමන නිලධරීන්ගේ වෘත්තීය සමිතියේ සභාපති අනුර තනුගල මහතා සඳහන් කළේ, දෙපාර්තමේන්තුවේ පරිගණක අංශයේ නිලධාරීන්ගේ අනුදැනුමකින් තොරව මෙම පරිගණක පද්ධතිය සවිකර ඇති බවයි. ඒ පිළිබඳ පෙර පුහුණුවක් සේවකයින්ට ලබා නොදීම තව ත් ගැටලුවක් බව ද ඔහු පැවසුවේ ය. මේ හේතුවෙන් පෙරට වඩා වැඩි වේලාවක් මගීන්ගේ ආගමන විගමන කටයුතු සිදු කිරීමට වැයවන බව ද ඔහු ප්‍රකාශ කළේ ය. නිලධාරීන්ගේ කාර්ය පහසු කිරීම සඳහා පරිගණක යන්ත්‍ර 50 ක් හා ස්කෑනර් යන්ත්‍ර 50 ක් සවි කෙරුනේ පසුගිය පළමුවැනිදායි. ඒ හේතුවෙන් දෛනිකව ගුවන් ගමන් සිදු කරන 25,000 ක පමණ දෙස් විදෙස් මගීන්ට පැය ගණන් දිගු පෝලිම්වලට රැඳී සිටීමට සිදු ව ඇති බව අප වාර්තාකරු පැවසුවේ ය.
2018-12-29T21:23:05.000Z	ඔස්ට්‍රේලියාවට එරෙහි තෙවන ටෙස්ට් ක්‍රිකට් තරගයෙන් ඉන්දියාවට ජය	ඔස්ට්‍රේලියාව පැරදු ඉන්දියාවට ජය...	සත්කාරක ඔස්ට්‍රේලියා කණ්ඩායමට එරෙහිව පැවැති තෙවන ටෙස්ට් ක්‍රිකට් තරගයේ ලකුණු 137 ක ජයක් හිමිකර ගැනීමට සංචාරක ඉන්දීය කණ්ඩායම සමත් විය. එය වාර්තා අතරට එක්වන්නේ ඔස්ට්‍රේලියාවේදී පැවැති බොක්සිං දින ටෙස්ට් තරගයක් ඉන්දියාව ජය ගත් පළමු අවස්ථාව ලෙසයි. තරගයේ පළමුවෙන් පන්දුවට පහර දුන් ඉන්දීය ක්‍රීඩකයින් කඩුලු 7 ක් දැවී ලකුණු 443 ක් රැස් කරගෙන සිටියදීයි. සිය පළමු ඉනිම අත්හිට වූ අතර ඔස්ට්‍රේලියා ක්‍රීඩකයින් සිය පළමු ඉනිමට රැස් කළ ලකුණු සංඛ්‍යාව 151 ක්. අනතුරුව ඉන්දීය ක්‍රීඩකයින් සිය දෙවෙනි ඉනිම අත්හිටවූවේ කඩුලු 8 ක් දැවී ලකුණු 106 ක් රැස් කරගෙන සිටියදීය. ඒ අනුව ජයග්‍රහණය සඳහා ඔස්ට්‍රේලියා කණ්ඩායමට ලකුණු 399 ක ඉලක්කයක් හිමි වූ අතර එම ඉලක්කය හඹා ගිය ඔස්ට්‍රේලියා කණ්ඩායමේ සියලු දෙනා අද ලකුණු 261 කට දැවී ගියේ ය. තරග 4 කින් සමන්විත ටෙස්ට් තරගාවලිය තරග 2 ට 1 ක් ලෙස පෙරමුණ ගැනීමට ඉන්දීය කණ්ඩායම ඒ අනුව සමත් විණි.
2018-12-29T20:43:20.000Z	පාසල් ආශ්‍රිතව අද සහ හෙට විශේෂ ඩෙංගු මර්දන වැඩසටහන්	පාසල් ආශ්‍රිතව අද සහ හෙට ඩෙංගු මර්දන වැඩසටහන්	COLOMBO (News 1st) - දිවයිනේ සියලු පාසල් ආශ්‍රිතව අද සහ හෙට විශේෂ ඩෙංගු මර්දන වැඩසටහනක් ක්‍රියාත්මක වේ. ඒ, අධ්‍යාපන අමාත්‍යංශය සහ සෞඛ්‍ය අමාත්‍යංශයේ මෙහෙයවීමෙනි. නිවේදනයක් නිකුත් කරමින් අධ්‍යාපන අමාත්‍යංශය සඳහන් කළේ, ලබන වසරේ පාසල් ආරම්භවීමට පෙර දිවයිනේ සියලු පාසල් සහ අධ්‍යාපන ආයතන පිරිසිදු කිරීම් සිදුකර සුරක්ෂිත පාසල් පරිශ්‍රයක් පවත්වාගැනීමේ අරමුණින් වැඩසටහන ක්‍රියාත්මක බවයි. දිවයිනේ සියලු පාසල්, පිරිවෙන්, විද්‍යාපීඨ, ගුරුවිද්‍යාල, කලාප හා කොට්ඨාස අධ්‍යාපන කාර්යාල ඇතුළු අනෙකුත් අධ්‍යාපන ආයතනවල ඩෙංගු මර්දන වැඩසටහන් ක්‍රියාවට නංවන ලෙස සියලු අධ්‍යාපන බලධාරීන් දැනුවත් කිරීමට පියවර ගෙන ඇති බව අධ්‍යාපන අමාත්‍යංශය සඳහන් කළේ ය. සෞඛ්‍ය අමාත්‍යංශයේ ඩෙංගු මර්දන ඒකකයේ ප්‍රජා වෛද්‍ය විශේෂඥ ප්‍රශීලා සමරවීර මහත්මිය සඳහන් කළේ, මේ සඳහා දෙමාපියන් ඇතුළු සියලු පාර්ශවයන්ගේ සහයෝගය අත්‍යවශ්‍ය බවයි.
2018-12-29T20:27:41.000Z	බංග්ලාදේශ මහ මැතිවරණය අද යි	බංග්ලාදේශ මහ මැතිවරණය අද යි	බංග්ලාදේශ මහ මැතිවරණය අද පැවැත් වෙයි. බංග්ලාදේශයේ 11 වන මහ මැතිවරණය වන මේ සඳහා ඡන්ද දායකයන් මිලියන 100 ක්, මධ්‍යස්ථාන 40,199 කදී ඡන්දය භාවිත කිරීමට නියමිත ය. දේශපාලන විචාරකයින් පවසන්නේ, මහ මැතිවරණයෙන් බංග්ලාදේශ අග්‍රාමාත්‍ය ෂෙයික් හසීනාගේ අවාමි ලීග් පක්ෂය ජයග්‍රහණය කිරීමේ වැඩි ඉඩකඩක් පවතින බවයි. බංග්ලාදේශ ප්‍රධාන විපක්ෂය වන බී. එන්. පී. පක්ෂය මෙවර මහ මැතිවරණයට මුහුණ දෙන්නේ පක්ෂයේ නායක හිටපු අග්‍රාමාත්‍ය කලීඩා ෂියා දූෂණ චෝදනා සම්බන්ධයෙන් සිරගත කර ඇති පසුබිමකවීම විශේෂත්වයකි. අද පැවැත්වෙන මහ මැතිවරණය සඳහා දැඩි ආරක්ෂාවක් යොදවා තිබේ. බංග්ලාදේශ බලධාරීන් පැවසූවේ, ආරක්ෂක කටයුතු වෙනුවෙන් පොලීසිය, හමුදාව ඇතුළු ආරක්ෂක අංශ සාමාජිකයින් ලක්ෂ 6 කට අධික පිරිසක් යොදාවා ඇති බවයි. මහා මැතිවරණයට පෙර ප්‍රතිවිරුද්ධ දේශපාලන කණ්ඩායම් අතර ගැටුම් ඇතිවීම, ආරක්ෂාව ඉහළ නැංවිමට හේතුවී ඇත. මේ අතර අද පැවැත්වෙන මහ මැතිවරණයට පෙර අධිවේගී ඉන්ටර්නෙට් සේවා නතර කිරීමට ද බංග්ලාදේශ් බලධාරීන් පියවර ගෙන තිබේ. නීති විරෝධී මැතිවරණ ප්‍රචාරණ කටයුතු නතර කිරීම හා කටකතා පැතිරීම වැලැක්වීම අරමුණු කරමින් මෙම පියවර ගෙන ඇත.
2018-12-29T20:12:53.000Z	ශ්‍රී ලංකාවට එරෙහි දෙවන ටෙස්ට් ක්‍රිකට් තරගයෙන් නවසීලන්තයට ලකුණු 423 ක ජයක්	ශ්‍රී ලංකාව පැරදු නවසීලන්තයට ලකුණු 423 ක ජයක්	ශ්‍රී ලංකාවට එරෙහිව පැවැති තරග දෙකකින් සමන්විත ටෙස්ට් ක්‍රිකට් තරගාවලිය තරග 1 ට 0 ක් ලෙස ජය ගැනීමට සත්කාරක නවසීලන්ත කණ්ඩායම සමත් විය. ඒ, දෙරට අතර පැවැති දෙවන හා අවසන් ටෙස්ට් ක්‍රිකට් තරගය නවසීලන්ත ක්‍රීඩකයින් ලකුණු 423 කින් ජය ගනිමිනි. නවසීලන්තයේ සෙන්චූරියන්හිදී පැවැති තරගය අද දිනය සඳහා ආරම්භ කරන විට සිය දෙවැනි ඉනිම ක්‍රීඩා කරමින් සිටි ශ්‍රී ලංකා ක්‍රීඩකයින් කඩුලු 6 ක් දැවී ලකුණු 231 ක් රැස් කරගෙන සිටියහ. කෙසේ වෙතත් අද දිනයේදී ශ්‍රී ලංකා කණ්ඩායමේ අවසන් පිතිකරුවන් තිදෙනා දවා ගැනීමට නවසීලන්ත පන්දු යවන්නන්ට වැය වූයේ පන්දු 15 ක් පමණි. පන්දුවාර 106 යි පන්දු 2 ක් අවසානයේ ශ්‍රී ලංකා ක්‍රීඩකයින්ට සිය දෙවෙනි නිම සඳහා සියලු දෙනා දැවී රැස් කර ගැනීමට හැකි වූයේ ලකුණු 236 ක් පමණි.. දිනයේ පළමු කඩුල්ල ලෙසින් ලකුණු 18 ක් රැස් කරගෙන සිටි සුරංග ලක්මාල් දැවී ගිය අතර දිල්රුවන් පෙරේරා ලකුණු 22 කට දැවි ගියේ ය. දුෂ්මන්ත චමීර ලකුණු 3 යි. කෙසේ වෙතත් ඊයේ දිනයේ තේ පානය වන විට අබාධයක් හේතුවෙන් පිටියෙන් ඉවත් වූ ඇන්ජෙලෝ මැතිව්ස් අද දිනයේදී ශ්‍රී ලංකාව වෙනුවෙන් පිතිකරණයට පැමිණියේ නැත. පන්දු යැවීමේදී නෙයිල් වොග්නර් කඩුලු 4 ක් දවා ගත් අතර ට්‍රෙන්ට් බෝල්ට් කඩුලු 3 ක් හා ටිම් සවුති සවුති කඩුලු 2 ක් දවා ගත්තේ ය. කාසියේ වාසයේ ආරාධනයෙන් පළමුව පන්දුවට පහර දුන් නවසීලන්ත ක්‍රීඩකයින් රැස් කළ ලකුණු 178 ට පිළිතුරු ලෙස ශ්‍රී ලංකා ක්‍රීඩකයින් සිය පළමු ඉනිමට ලකුණු 104 ක් රැස් කළ අතර අනතුරුව නවසීලන්ත ක්‍රීඩකයින් සිය දෙවෙනි ඉනිම අත්හිටවූයේ කඩුලු 4 ක් දැවී ලකුණු 585 ක් රැස් කරගෙන සිටියදීයි. ඒ අනුව සත්කාරක නවසීලන්ත ක්‍රීඩකයින් ශ්‍රී ලංකාවට එරෙහි දෙවන ටෙස්ට් ක්‍රිකට් තරගය ලකුණු 423 කින් ජය ගැනීමට සමත් වූ අතර එම ජයග්‍රහණයත් සමගින් අන්තර්ජාතික ක්‍රිකට් කවුන්සිලයේ ටෙස්ට් කණ්ඩායම් ශ්‍රේණිගත කිරීම්හි තෙවන ස්ථානය දක්වා පෙරමුණට ඒමට ද ඔවුන් සමත් විය. ශ්‍රී ලංකා කණ්ඩායම අඛණ්ඩව ලැබු දෙවන ටෙස්ට් තරගාවලිය පරාජය මෙය වන අතර නවසීලන්ත ක්‍රීඩකයින් අඛණ්ඩව ජයගත් සිව්වන ටෙස්ට් ක්‍රිකට් තරගාවලිය මෙය වෙයි.
2018-12-29T19:52:46.000Z	2018 උසස් පෙළ ප්‍රතිඵල නිකුත් වෙයි: ජයග්‍රහණ රැසක් බස්නාහිර පළාතෙන්	උසස් පෙළ විභාගයේ ජයග්‍රහණ රැසක් බස්නාහිර පළාතෙන්	COLOMBO (News 1st) - අධ්‍යයන පොදු සහතික පත්‍ර උසස් පෙළ විභාගයේ ප්‍රතිඵල ඊයේ රාත්‍රියේ නිකුත් කෙරිණි. විභාග කොමසාරිස් ජෙනරාල් සනත්. බි. පූජිත මහතා සඳහන් කළේ, www.doenets.lk වෙබ් අඩවියෙන් අපේක්ෂකයින්ට ප්‍රතිඵල ලබාගත හැකි බවයි. මෙවර උසස් පෙළ විභාගයේ ජෛව විද්‍යාව විෂය ධාරාවේ ප්‍රථම ස්ථානය දිනා ගෙන ඇත්තේ, ගම්පහ රත්නාවලි බාලිකා විද්‍යාලයේ, කළණි සමුද්‍රා රාජපක්ෂයි. එම විෂය ධාරාවෙන් දෙවන ස්ථානය කොළඹ ඩී. එස්. සේනානායක විද්‍යාලයේ රවිදු ශෂික ඉලන්ගම්ගේ විසින් දිනා ගෙන ඇති අතර තෙවන ස්ථානය හිමි ව ඇත්තේ, මාතලේ සහිරා විද්‍යාලයේ, මුහම්මද් රිස්මි මුහම්මද් හකීම් කරීම් සිසුවාටයි. භෞතික විද්‍යාව විෂය ධාරාවෙන් දිවයිනේ ප්‍රථම ස්ථානය කොළඹ විශාඛා විද්‍යාලයේ චතුනි හංසනී වසන්තා විජේගුණවර්ධන සිසුවිය විසින් හිමි කර ගෙන තිබේ. ගාල්ල රිච්මන්ඩ් විද්‍යාලයේ චාමිදු සුරාන් ලියනගේ සිසුවා භෞතික විද්‍යාව විෂය ධාරාවේ දිවයිනේ දෙවන ස්ථානය හිමි කර ගෙන ඇත. එම විෂය ධාරාවේන් දිවයිනේ තෙවන ස්ථානය හිමි කර ගෙන ඇත්තේ, කොළඹ රාජකීය විද්‍යාලයේ හෙට්ටිකාන්කානන්ගේ තෙවිදු ජනිත් විජේසේකර සිසුවායි. වාණිජ විෂය ධාරාවේ ප්‍රථම ස්ථානය හිමිව ඇත්තේ, කුරුණෑගල මලියදේව විද්‍යාලයේ කසුන් ඉදුරංග වික්‍රමරත්න සිසුවාටයි. එම විෂය ධාරාවෙන් දිවයිනේ දෙවන ස්ථානය ගම්පහ රත්නාවලි බාලිකා විද්‍යාලයේ, රණවීර ආරච්චිලාගේ උචිනි අයත්මා රණවීර සිසුවිය විසින් හිමි කර ගෙන ඇති අතර වාණිජ විෂය ධාරාවෙන් දිවයිනේ තෙවන ස්ථානය හිමි කර ගෙන ගැනීමට සමත්ව ඇත්තේ, කොළඹ මියුසියස් විද්‍යලයේ වීරකෝන් මුදියන්සේලාගේ මලිති ජයරත්න සිසුවියයි. කලා විෂය ධාරාව යටතේ, දිවයිනේ ප්‍රථම ස්ථානය දිනා ගැනීමට පානදුර ලයිසියම් ජාත්‍යන්තර පාසලේ තුයිඅප්පුආරච්චිගේ දොන සෙනාදී දම්යාද අල්විස් සිසුවිය සමත් විය. එහි දෙවන ස්ථානය කුරුණෑගල මලියදේව විද්‍යාලයේ, එදිරිසිංහමුදියන්සේලාගේ සිත්මි නිමාෂි සිසුවිය විසින් හිමි කර ගෙන ඇති අතර කලා විෂය ධාරාවෙන් දිවයිනේ තෙවන ස්ථානයට පත් ව ඇත්තේ, මහනුවර මහාමායා බාලිකා විද්‍යාලයේ පිටිගල ආරච්චිගේ ඉෂානි උමේෂා කුමාරි සිසුවියයි. ඉංජිනේරු තාක්ෂණවේදය විෂය ධාරාව යටතේ දිවයිනේ ප්‍රථම ස්ථානය කොළඹ ආනන්ද විද්‍යාලයේ මහපතිරන්නැහෙලාගේ පමුදිත යසස් පතිරණ සිසුවා විසින් හිමි කර ගෙන තිබේ. එහි දෙවන ස්ථානය හිමි කර ගැනීමට කොළඹ ආනන්ද විද්‍යාලයේ, සමරනායක තරිදු හේෂාන් සිසුවා සමත්ව ඇති අතර ඉංජිනේරු තාක්ෂණවේදය විෂය ධාරාවේ තෙවැනි ස්ථානය, නිකවැරටිය මහසෙන් ජාතික පාසලේ, විජේකොන් මුදියන්සේලාගේ සෙෂාන් රංගන විජේකොන් සිසුවා විසින් හිමිකර ගත්තේ ය. ජෛව පද්ධති තාක්ෂණවේදය විෂය ධාරාවෙන් දිවයිනේ ප්‍රථම ස්ථානය දිනා ගැනීමට කඹුරුපිටිය නාරන්දෙණිය මධ්‍ය මහා විද්‍යාලයේ සදුනි පියුමාෂා කොඩිප්පිලි සිසුවිය සමත් ව ඇත. එම විෂය ධාරාව යටතේ දිවයිනේ දෙවන ස්ථානය සමන්තුරෙයි මුස්ලිම් මධ්‍ය මහා විද්‍යාලයේ මොහොදින් බාවා රිෂා මොහොමඩ් සිසුවා විසින් හිමි කර ගත්තේ ය. ජෛව පද්ධති තාක්ෂණවේදය විෂය ධාරාවේ දිවයිනේ තෙවන ස්ථානයට හිමි කර ගෙන ඇත්තේ, හෝමාගම මහින්ද රාජපක්ෂ විද්‍යාලයේ අලංකාරගේ විසිදු දිලෙන්ක ලක්මාල් සිසුවායි. මෙවර විශ්වවිද්‍යාල ප්‍රවේශය සඳහා ශිෂ්‍යයින් 160, 907 දෙනෙකු සුදුසුකම් ලබා ඇතැයි විභාග දෙපාර්තමේන්තුව පවසයි. මෙවර උසස් පෙළ විභාගය සඳහා අයැදුම්කරුවන් 321,469 දෙනෙකු පෙනී සිටියහ. ඉන් ශිෂ්‍යයින් 119 දෙනෙකුගේ ප්‍රතිඵල අත්හිටුවීමට පියවර ගත් බව විභාග දෙපාර්තමේන්තුව පැවසුවේ ය. මේ අතර ප්‍රතිඵල නැවත සමීක්ෂණය සඳහා අයැදුම් කළ හැකි අවසන් දිනය ලබන මස 16 වැනි දා බව විභාග දෙපාර්තමේන්තුව දැනුම් දෙයි. පාසැල් අයැදුම්කරුවන් සඳහා වන නැවත සමීක්ෂණ අයැදුම්පත් විදුහල්පතිවරුගෙන් ලබාගත හැකියි. පෞද්ගලික අයැදුම්කරුවන් සඳහා නැවත සමීක්ෂණ අයැදුම්පත් විභාග දෙපාර්තමේන්තු නිල වෙබ් අඩවියෙන් ලබාගත හැකි බව විභාග දෙපාර්තමේන්තුව සඳහන් කළේ ය. ප්‍රතිඵල සම්බන්ධයෙන් කිසියම් විමසීමක් අවශ්‍ය වන්නේ නම් 1911 ක්ෂණික දුරකතන අංකය හෝ 0112 78 42 08 / 011 2 78 45 37 /011 31 88 350 හෝ 011 3 14 03 14 දුරකතන අංකවලින් ලබාගත හැකි.
2018-12-29T19:22:46.000Z	ගෙවුණු දවස උණුසුම් කළ පුවත්…	ගෙවුණු දවස උණුසුම් කළ පුවත්…	දේශීය පුවත් 1. උසස් පෙළ ප්‍රතිඵල නිකුත් කෙරේ: 2018 අධ්‍යයන පොදු සහතික පත්‍ර උසස් පෙළ විභාග ප්‍රතිඵල ඊයේ රාත්‍රියේ නිකුත් කර තිබේ. 2. ආණ්ඩුවේ ආයු කාලය බොහෝම කෙටියි – මහින්ද රාජපක්ෂ: හුංගම පට්ටමලුව ශ්‍රී ධර්ම විජයාරාමයේ පැවති උත්සවයකින් අනතුරුව විපක්ෂ නායක මහින්ද රාජපක්ෂ මහතා වර්තමාන ආණ්ඩුවේ පවතින අර්බුද පිළිබඳව අදහස් පළ කළේ ය. 3. සුන්දර ඇල්ල ප්‍රදේශයට අත්ව ඇති ඛේදනීය ඉරණම: ඇල්ල ප්‍රාදේශීය ලේකම් කොට්ඨාසයට එක් රැස්වන කසළ ඇල්ල ප්‍රදේශයට ගෙනැවිත් දැමීම හේතුවෙන් ඇල්ල දැඩි ලෙස අපවිත්‍රව ඇති අතර ප්‍රදේශය පුරා දැඩි දුර්ගන්ධයක් ද පවතී. 4. රාත්‍රී සමාජ ශාලාවක විදුලි සෝපානයක් කඩා වැටීමෙන් තරුණයෙකු මරුට: කොම්පඤ්ඤවීදිය, නවම් මාවත ප්‍රදේශයේ පිහිටි රාත්‍රී සමාජ ශාලාවක විදුලි සෝපානයක් කඩා වැටීමෙන් එක් අයෙකු මියගොස් තව ත් දෙදෙනෙකු තුවාල ලබා තිබේ. විදෙස් පුවත් 5. පිලිපීනයේ මැග්නිටියුඩ් ඒකක 6.9 ක භූ චලනයක්: පිලිපීනයේ, මින්දනාවෝ ආශ්‍රිතව මැග්නිටියුඩ් ඒකක 6.9 ක ප්‍රබල භූ චලනයක් හටගෙන තිබේ.
2018-12-29T11:52:16.000Z	උසස් පෙළ ප්‍රතිඵල නිකුත් කෙරේ	උසස් පෙළ ප්‍රතිඵල නිකුත් කෙරේ	COLOMBO (News 1st) - අධ්‍යයන පොදු සහතික පත්‍ර උසස් පෙළ විභාග ප්‍රතිඵල නිකුත් කර තිබේ. විභාග කොමසාරිස් ජනරාල් සනත් බී. පූජිත මහතා සඳහන් කළේ, ප්‍රතිඵල www.doenets.lk වෙබ් අඩවියට පිවිසීමෙන් ලබා ගත හැකි බව ය.
2018-12-29T10:04:17.000Z	ආණ්ඩුවේ ආයු කාලය බොහෝම කෙටියි - මහින්ද රාජපක්ෂ	ආණ්ඩුවේ ආයු කාලය බොහෝම කෙටියි - මහින්ද රාජපක්ෂ	COLOMBO (News 1st) - හුංගම පට්ටමලුව ශ්‍රී ධර්ම විජයාරාමයේ පැවති උත්සවයකින් අනතුරුව විපක්ෂ නායක මහින්ද රාජපක්ෂ මහතා වර්තමාන ආණ්ඩුවේ පවතින අර්බුද පිළිබඳව අදහස් පළ කළේ ය. මහින්ද රාජපක්ෂ විපක්ෂ නායක පේනව ද රන්ඩු වෙනවා, ඇමතිකම් බෙදා ගන්න බැරුව, රාජ්‍ය ඇමතිකම් බෙදා ගන්න බැරුව. ප්‍රශ්නය - දැන් රංගේ බණ්ඩාර මන්ත්‍රීතුමා කියනවා තව දවස් දෙකයි බලන්නේ කියලා මහින්ද රාජපක්ෂ දවස් දෙකද මාසේද? අපි බලමු දවස් දෙකෙන් පස්සේ. පතාලේ රජ කරමින් තියෙන යුගයක්. අද මිනිස්සු මරන්නේ බල්ලෝ මරණ තාලෙටනේ. ඒකට කිසිම උත්තරයක් ආණ්ඩුවට නෑ. ආණ්ඩුව මැතිවරණවලට ලැස්ති වෙනවා. මම හිතන්නේ සමහර විට ජනාධිපතිවරණයක් එන්න පුළුවන් අනිවාර්යයෙන් මේ වර්ෂය තුළ එන්න පුළුවන්. වේලාසනින් හෝ පස්සේ පළාත් සභා තියෙනවා. පාර්ලිමේන්තු මැතිවරණය තියාගන්න ඕන. බල කරනවා පාර්ලිමේන්තු මැතිවරණයකට යං කියලා. පැරදෙයි කියලා හිතන අය මේකට විරුද්ධයි. ප්‍රශ්නය - ආණ්ඩුවේ ආයු කාලය පිළිබඳව මහින්ද රාජපක්ෂ ආයු කාලය බොහොම කෙටි කාලයයි. ඕක බොහොම පැහැදිලියි.
2018-12-29T09:53:22.000Z	සුන්දර ඇල්ල ප්‍රදේශයට අත්ව ඇති ඛේදනීය ඉරණම	සුන්දර ඇල්ල ප්‍රදේශයට අත්ව ඇති ඛේදනීය ඉරණම	COLOMBO (News 1st) - බදුල්ල, ඇල්ල කියූ පමණින් බොහෝ දෙනෙකුගේ මතකයට නැගෙන්නේ ඉතා ආකර්ෂණීය සුන්දර භූමි ප්‍රදේශයකි. ඉතා සුන්දර ඇල්ල ප්‍රදේශයේ අසුන්දර පැත්ත පිළිබඳවයි මේ සොයා බැලීම... ආරුක්කු නවයේ දුම්රිය පාළම, පුංචි ශ්‍රී පාදය, රාවණා ඇල්ල වැනි ඓතිහාසික වටිනාකමකින් යුත් ස්ථාන රැසක් මෙහි පිහිටීම නිසාම ඇල්ල ප්‍රදේශය දෙස් විදෙස් සංචාරකයින්ගේ පාරාදීසයක් බවට පත්ව අවසන්. නමුත් අද වන විට මේ පුංචි පාරාදීසයට අත්ව ඇත්තේ ඛේදනීය ඉරණමකි. ඒ, ඇල්ල ප්‍රාදේශීය ලේකම් කොට්ඨාසයට එක් රැස්වන කසළ ඇල්ල ප්‍රදේශයට ගෙනැවිත් දැමීම හේතුවෙනි. මේ කසළ හේතුවෙන් ඇල්ල දැඩි ලෙස අපවිත්‍රව ඇති අතර ප්‍රදේශය පුරා දැඩි දුර්ගන්ධයක් ද පවතී.
2018-12-29T11:28:00.000Z	නගර 2ක් මැද තනි වූ කැළේකුඹුක්වැව ගම්මුන්ගේ අලුත් බලාපොරොත්තුව...	කැළේකුඹුක්වැව ගම්මුන්ගේ අලුත් බලාපොරොත්තුව...	COLOMBO (News 1st) - දේශපාලන පොරොන්දුවලින් හෙම්බත්ව, පිපාසයට ජල බිඳක් සොයා වසර ගණනක් එකිනෙකාට යදිමින් සිටි තලාව, කැළේකුඹුක්වැව ජනතාවට අද අලුත් බලාපොරොත්තු ලබා දෙමින් ගම්මැද්ද කැළේකුඹුක්වැවට නෑගම් ගියේ ය. ඒ, සෙන්ට්‍රල් බෙයාරින්ග් සහ යන්ත්‍රෝපකරණ සමාගමේ පිරිසක් ද සමගිනි. අනුරාධපුර, තලාව, කැළේකුඹුක්වැව ගම්මානය කේන්ද්‍ර කර ගත් අවට ගම්මානවල වැසියන් දශක ගණනක් පුරා පානය කළ ජලයේ අවසන් ප්‍රතිඵලය වූයේ කැළේකුඹුක්වැවත් වකුගඩු රෝගීන් බහුල ගම්මාන ලැයිස්තුවට ඇතුළත් වීම පමණි. බලධාරීන් නෑසූ කන්ව බලා සිටියදී සරත් කුමාර විජේසිංහ මහතා ගම්මුන් වෙනුවෙන් ගම්මැද්ද ඇමතුවේ යම් සහනයක් බලාපොරොත්තුවෙනි. නාවික හමුදා නිලධාරියෙකු වූ සරත් කුමාර මහතා එතැනින් නොනැවතී ජල ව්‍යාපෘතිය සඳහා සිය පෞද්ගලික ඉඩමක් ද පරිත්‍යාග කරන්නට තරම් පරිත්‍යාගශීලි විය. ඒ අනූව ක්‍රියාත්මක වූ ගම්මැද්ද වැඩ දහසක් ක්‍රියාන්විතය අද කැළේකුඹුක්වැවට ජල පිරිපහදු යන්ත්‍රයක් ද සහිත පානීය ජල ව්‍යාපෘතියක් ලබා දීමට මුල පිරුවේ ය. ඒ, සෙන්ට්‍රල් බෙයාරින්ග් සහ යන්ත්‍රෝපකරණ සමාගමේ මූල්‍ය පරිත්‍යාගය ද සමගිනි. ගම්මුන්ගේ ජීවිතවලට අලුත් බලාපොරොත්තු ගෙනෙන ඒ සුබ මොහොතේ සතුට සමරන්නට එම සමාගමේ යොහාන් තෙන්නකෝන් මහතා ඇතුළු පිරිසක් හා කැපිටල් මහරාජා සංවිධානයේ ජ්‍යෙෂ්ඨ නිලධාරීන් ඇතුළු ගම්මැද්ද නියෝජිතයෝ ද එක්වූහ.
2018-12-29T09:37:16.000Z	රුපියල කඩා වැටීම, එදා සහ අද	රුපියල කඩා වැටීම, එදා සහ අද	COLOMBO (News 1st) - යහපාලන ආණ්ඩුව යටතේ කලින් කලට මුදල් අමාත්‍ය ධුරය විවිධ පුද්ගලයින්ට හිමි වුණ ද දිනෙන් දින අවප්‍රමාණය වුණු රුපියලේ අගය පිළිබඳව කළ ගවේෂණාත්මක සටහනක් මේ... ශ්‍රී ලංකා මහ බැංකුව මුදල් අමාත්‍යංශයෙන් අග්‍රාමාත්‍යවරයා යටතටත්, යළි මුදල් අමාත්‍යංශය යටතටත් වසර කිහිපයක් ඇතුළත පත් වූ අතර මුදල් අමාත්‍ය ධූරය ද ස්ථාවරව නොපැවතියේ ය. 2015 ජනවාරි මාසයේදී රවි කරුණානායක මහතා මුදල් අමාත්‍යවරයා ලෙස පත් වන විට අමෙරිකානු ඩොලරයේ වටිනාකම රුපියල් 134.03කි. වසර දෙකහමාරක කාලය තුළ ශ්‍රී ලංකා රුපියල 15.3% කින් හෙවත් රු. 20.50 කින් අවප්‍රමාණය වී අමෙරිකානු ඩොලරය රුපියල් 154.53 ක් බවට පත් වේ. කරුණානායක මහතාගෙන් පසුව 2017 වසරේ මැයි මාසයේදී මංගල සමරවීර මහතා මුදල් අමාත්‍යවරයා වශයෙන් පත් වේ. දිගින් දිගටම සිදු වූ රුපියලේ අවප්‍රමාණය වීම හමුවේ 2018 ජුනි මාසය වන විට එක්සත් ජනපද ඩොලරය රුපියල් 160ක් දක්වා ඉහළ යයි. ඉකුත් සැප්තැම්බර් මස 20 වන විට ඩොලරය රුපියල් 170ක් දක්වා ඉහළ යන අතර 2018 නොවැම්බර් 23 වන විට එම අගය රුපියල් 180 ඉක්මවයි. ඒ අනුව මුදල් අමාත්‍ය මංගල සමරවීර මහතාගේ ධූර කාලය තුළ ශ්‍රී ලංකා රුපියලේ අගය 19.11% හෙවත් ආසන්න වශයෙන් ඩොලරයට සාපේක්ෂව රුපියල් 30කින් අවප්‍රමාණය වී තිබේ.
2018-12-29T06:09:23.000Z	පිහි ඇනුමකින් කෙළවර වූ ප්‍රේම සබඳතාව...	පිහි ඇනුමකින් කෙළවර වූ ප්‍රේම සබඳතාව...	COLOMBO (News 1st) - ගාල්ල නගර මධ්‍යයේදී අද පෙරවරුවේ සිදු වූ පිහි ඇනුමකින් තරුණයෙකු තුවාල ලබා ප්‍රතිකාර සඳහා කරාපිටිය රෝහලට ඇතුළත් කර තිබේ. පොලීසිය සඳහන් කළේ, තරුණියක පැහැර ගෙන යාමට සූදානම් වූ අවස්ථාවේ ඇය බේරා ගැනීමට ඉදිරිපත් වූ තරුණයෙකුට මෙලෙස පිහියකින් පහර දී ඇති බව ය. තරුණිය ගාල්ල නගරයේ වෙළෙඳ සලක සේවය කරනු ලබන අතර ඇය අද වෙළෙඳ සලට පැමිණි අවස්ථාවේ ත්‍රිරෝද රථයකින් පැමිණි පුද්ගලයෙකු ඇය පැහැරගෙන යාමට උත්සහ කර තිබේ. පැහැර ගැනීමට පැමිණි තරුණයා මීට පෙර අදාළ තරුණිය සමග ප්‍රේම සම්බන්ධතාවක් පවත්වා ඇති අතර, ඇය එය නතර කිරීම හේතුවෙන් ඇය පැහැර ගැනීමට උත්සහ කර ඇතැයි පොලිස් පරීක්ෂණවලදී අනාවරණය වී තිබේ. පිහි ඇනුම සිදු කළ තරුණයා සහ ත්‍රිරෝද රථයේ රියැදුරු අත්අඩංගුවට ගෙන ඇතැයි පොලීසිය පැවසුවේ ය.
2018-12-29T04:23:48.000Z	අපරාධයකට යොදා ගත් වෑන් රථයක් පාදුක්ක පොලිස් අත්අඩංගුවට	අපරාධයකට යොදා ගත් වෑන් රථයක් පාදුක්කේදී අත්අඩංගුවට	COLOMBO (News 1st) - පාදුක්ක, මාවතගම ප්‍රදේශයේදී අපරාධයකට යොදා ගත් බවට සැක කෙරෙන වෑන් රථයක් පොලීසිය භාරයට ගෙන තිබේ. පොලිස් මාධ්‍ය ප්‍රකාශක පොලිස් අධිකාරී රුවන් ගුණසේකර මහතා සඳහන් කළේ, එය මහනුවර, කටුගස්තොට ප්‍රදේශයෙන් සොරා ගන්නා ලද වෑන් රථයක් බව ය. වෑන් රථයේ තිබී ලේ පැල්ලම් කිහිපයක් සහ ලේන්සුවක් සොයා ගත් බව රුවන් ගුණසේකර මහතා පැවසුවේ ය. සිද්ධිය සම්බන්ධයෙන් පාදුක්ක පොලීසිය පුළුල් විමර්ශනයක් ආරම්භ කර තිබේ.
2018-12-29T02:53:23.000Z	අල්ලස් ගත් පොලිස් නිලධාරීන් දෙදෙනාගේ වැඩ තහනම් කෙරේ	අල්ලස් ගත් පොලිස් නිලධාරීන් දෙදෙනාගේ වැඩ තහනම්	COLOMBO (News 1st) - රථ වාහන වැරැද්දක් සම්බන්ධයෙන් දඬුවම් නොකර සිටීම සඳහා කොළඹ කොටුව පරණ පාර්ලිමේන්තු වට රවුම අසළදී අල්ලස් ගත් පොලිස් නිලධාරීන් දෙදෙනාගේ වැඩ තහනම් කර තිබේ. පොලිස් මූලස්ථානය සඳහන් කළේ, පොලිස් ජංගම රථයක රාජකාරියේ නිරතව සිටි පොලිස් සැරයන්වරයෙකුගේ හා කොස්තාපල්වරයෙකුගේ සේවය එලෙස අත්හිටවූ බවයි. පසුගිය 26 වැනි දා සිදු වූ මෙම අල්ලස් ගැනීම පිළිබඳ දර්ශන සමාජ මාධ්‍ය හා රූපවාහිනි නාලිකා කිහිපයක විකාශනයවීමෙන් අනතුරුව මේ පියවර ගත් බව ද පොලිස් මූලස්ථානය නිකුත් කළ නිවේදනයක සඳහන් වේ.
2018-12-29T01:12:53.000Z	ශ්‍රී ලංකාව ජයග්‍රහණයට ලකුණු 429 ක් පිටුපසින්	ශ්‍රී ලංකාව ජයග්‍රහණයට ලකුණු 429 ක් පිටුපසින්	COLOMBO (News 1st) - තරග 2 කින් සමන්විත ශ්‍රී ලංකා - නවසීලන්ත ටෙස්ට් ක්‍රිකට් තරගාවලියේ දෙවන තරගය අද සිව්වන දිනටත් නවසීලන්තයේ ක්‍රයිස්චර්ච්හිදී පැවැත්වේ. ජයග්‍රහණය සඳහා ලකුණු 660 ක ඉලක්කයක් හඹා යන ශ්‍රී ලංකා කණ්ඩායම අද දිනය සඳහා තරගය නතර කරන විට පන්දුවාර 104 ක් අවසානයේ කඩුලු 6 ක් දැවී රැස් කරගෙන සිටි ලකුණු සංඛ්‍යාව 231 කි. අද දිනය සඳහා තරගය ආරම්භ කරන විට ජයග්‍රහනය සඳහා ලකුණු 660 ක දැවැන්ත ඉලක්කයක් හඹා යමින් සිටි ශ්‍රී ලංකා කණ්ඩායම කඩුලු 2 ක් දැවී ලකුණු 24 ක් රැස් කරගෙන සිටියේ ය. නායක දිනේෂ් චන්දිමාල් හා කුසල් මෙන්ඩිස් ශ්‍රී ලංකා දෙවැනි ඉනිමේ තුන්වන කඩුල්ල වෙනුවෙන් ගොඩනැගු සබඳතාව ලකුණු 117 කි. කුසල් මෙන්ඩිස් අද සිය ටෙස්ට් දිවියේ 8 වන අර්ධ ශතකය වාර්තා කරමින් රැස් කළ ලකුණු සංඛ්‍යාව 67 ක්. මේ අතර කුසල් මෙන්ඩිස් 2018 වසරේ ටෙස්ට් ලකුණු 1000 සීමාව අද පසුකළ අතර 2018 වසරේ ටෙස්ට් පිටියේ දෙවන වැඩිම ලකුණු ලාභියාවීමට ද ඔහු සමත්වීම විශේෂත්වයකි. තව ද අඩුම වයසකින් එක් වසරකදී ටෙස්ට් ලකුණු 1000 සීමාව පසුකළ ක්‍රීඩකයා ලෙස ද කුසල් වාර්තා අතරට එක් විය. නායක දිනේෂ් චන්දිමාල් අද සිය ටෙස්ට් දිවියේ 17 වන අර්ධ ශතකය වාර්තා කරමින් ලකුණු 56 ක් රැස් කළේ ය. ඇන්ජෙලෝ මැතිව්ස් අබාධයක් හේතුවෙන් පිටියයෙන් ඉවත් වූයේ, ලකුණූ 22 ක් රැස් කරගෙන සිටියදීයි. නිරෝෂන් දික්වැල්ල ලකුණු 19 ක් රැස් කළ අතර රොෂේන් සිල්වා ලකුණු 18 ක් රැස් කළේ ය. අද දිනය සඳහා තරගය නතර කරන විට නොදැවී කඩුල්ලේ රැඳි සිටි දිල්රුවන් පෙරේරා ලකුණු 22 ක් රැස් කරගෙන සිටිය අතර සුරංග ලක්මාල් නොදැවී ලකුණු 16 ක් රැස් කරගෙන සිටියේ ය. ජයග්‍රහණය සඳහා ලකුණු 660 ක ඉලක්කයක් හඹා යන ශ්‍රී ලංකා කණ්ඩායම තව ත් කඩුලු 4 ක් අතැතිව ලකුණු 429 ක් පිටුපසින් සිටි.
2018-12-29T00:16:03.000Z	උසස් පෙළ ප්‍රතිඵල අද මධ්‍යම රාත්‍රියට පෙර	උසස් පෙළ ප්‍රතිඵල අද මධ්‍යම රාත්‍රියට පෙර	COLOMBO (News 1st) - අධ්‍යයන පොදු සහතික පත්‍ර උසස් පෙළ විභාගයේ ප්‍රතිඵල අද මධ්‍යම රාත්‍රියට පෙර නිකුත් කිරීමට සැලසුම් කර ඇති බව විභාග දෙපාර්තමේන්තුව පවසයි. විභාග කොමසාරිස් ජනරාල් සනත්. බී. පූජිත මහතා සඳහන් කළේ, ප්‍රතිඵල WWW.DONETS.LK වෙබ් අඩවියෙන් ලබා ගැනීමට පහසුකම් සලසන බවයි. මෙවර අයැදුම්කරුවන් 321,469 දෙනෙකු මධ්‍යස්ථාන 2267 කදී විභාගයට පෙනි සිටියහ.
2018-12-28T23:52:06.000Z	'ගින්නෙන් උපන් සීතල' ළඟදීම...	'ගින්නෙන් උපන් සීතල' ළඟදීම...	COLOMBO (News 1st) - ජනතා විමුක්ති පෙරමුණේ නිර්මාතෘ රෝහණ විජේවීර මහතාගේ ජීවිත කතාව ඇසුරින් නිර්මාණය කළ 'ගින්නෙන් උපන් සීතල' සිනමා පටයේ මාධ්‍ය දර්ශනය ඊයේ (28) රාත්‍රියේ පැවැත් විය. ඒ, ජාතික චිත්‍රපට සංස්ථාවේ තරංගනී සිනමා ශාලාවේදීයි. අනුරුද්ධ ජයසිංහගේ අධ්‍යක්ෂණයක් වන මෙම සිනමාපටය ලබන මස 18 වන දා සිට දිවයින පුරා සිනමාශාලාවල තිරගත වනු ඇති.
2018-12-28T23:39:08.000Z	පිලිපීනයේ මැග්නිටියුඩ් ඒකක 6.9 ක භූ චලනයක්	පිලිපීනයේ මැග්නිටියුඩ් ඒකක 6.9 ක භූ චලනයක්	පිලිපීනයේ, මින්දනාවෝ ආශ්‍රිතව ප්‍රබල භූ චලනයක් හටගෙන තිබේ. එහි ප්‍රබලත්වය සටහන් වී ඇත්තේ මැග්නිටියුඩ් ඒකක 6.9 ක් ලෙසයි. භූ කම්පනයෙන් සිදු වූ දේපළ හෝ ජිවිත හානි සම්බන්ධයෙන් මෙතෙක් වාර්තා වී නොමැත.
2018-12-28T21:31:24.000Z	හැටන් වතු නිවාස පෙළක ගින්නක්: නිවාස 24 කට හානි	හැටන් වතු නිවාස පෙළක ගින්නක්	COLOMBO (News 1st) - හැටන්, දික්ඔය පෝ ඩයිස් වත්තේ අක්කර 30 කොටසේ හටගත් ගින්නකින් වතු නිවාස 24 කට හානි සිදු ව තිබේ. පොලීසිය සඳහන් කළේ, අද උදෑන 6.30 ට පමණ ගින්න හටගත් බවයි. ගින්න හේතුවෙන් පවුල් 24 කට අයත් පුද්ගලයින් 150 කට පමණ උන්හිටිතැන් අහිමි වී ඇතැයි අප වාර්තාකරු සඳහන් කළේ ය. හැටන් නගර සභාවේ ගිනි නිවන ඒකකය හා වතු ජනතාව එක් ව ගින්න පාලනය කර ඇති අතර ගින්නට හේතුව මෙතෙක් අණාවරණ වී නොමැත.
2018-12-28T21:17:02.000Z	අනවසර සංක්‍රමණ ගැටලු හේතුවෙන් මෙක්සිකෝ දේශසීමාව වසා දමන බවට ට්‍රම්ප්ගෙන් අනතුරු ඇඟවීම්...!	මෙක්සිකෝ දේශසීමා වසා දමන බවට ට්‍රම්ප් අනතුරු අඟවයි	අමෙරිකාව සහ මෙක්සිකෝව අතර දේශසීමාව වසා දමන බවට ජනපති ඩොනල්ඩ් ට්‍රම්ප් අනතුරු අඟවා තිබේ. ඒ, මෙක්සිකෝවේ සිට අමෙරිකාවට අනවසර සංක්‍රමණිකයින් පැමිණීම වළක්වාලිම සඳහා ගත් ක්‍රියාමාර්ග අසාර්ථකවීම හේතුවෙනි. මෙක්සිකෝවේ සිට සංක්‍රමණිකයින් විශාල පිරිසක් වසරකට අනවසරයෙන් අමෙරිකාවට පැමිණීමට උත්සහ කරනු ඇත. එය වැළැක්වීම සඳහා මෙක්සිකෝ දේශසීමාවේ පවුරක් ඉදිකිරීමට යෝජනා වී ඇතැත්, ඒ සඳහා මෙතෙක් අරමුදල් සම්පාදනය වී නොමැතිවීම තුළ පවුර ඉදිකිරීම් අවසන් වී නොමැත. මේ සම්බන්ධයෙන් අවසන් තීරණයක් ගැනීම සඳහා කොංග්‍රස් මණ්ඩලය පසුගිය දා රැස්වී ඇතැත් එහිදී ඉදිරි ක්‍රියාමාර්ග පිළිබඳව කිසිදු තීරණයක් ගෙන නොමැති බව විදෙස් මාධ්‍ය වාර්තා පවසයි.
2018-12-28T21:00:16.000Z	රජරට සරසවියේ සිසුන් පිරිසක් පන්ති වර්ජනයක	රජරට සරසවියේ සිසුන් පිරිසක් පන්ති වර්ජනයක	COLOMBO (News 1st) - රජරට විශ්වවිද්‍යාලයේ වෛද්‍ය පීඨ සිසුන් හැර අනෙකුත් පීඨවල සිසුන් පන්ති වර්ජනයක් ආරම්භ කර තිබේ. ඒ, විශ්වවිද්‍යාලයේ සිසුන් 16 දෙනෙකුගේ පන්ති තහනම් කිරීම අත්හිටුවන ලෙස සහ තව ත් ඉල්ලීම් කිහිපයක් මුල්කර ගනිමිනි. මීට එරෙහිව විරෝධතාවක නිරත වූ ඔවුන් පැවසූවේ, දින 317 ක කාලයක සිට අදාළ සිසුන්ගේ පන්ති තහනම් කර ඇති බවයි. පසුව විරෝධතාකරුවන් එම විශ්වවිද්‍යාලයේ ප්‍රධාන පරිපාලන ගොඩනැගිල්ල ද වැටලුහ.
2018-12-28T20:52:10.000Z	සංචාරක වීසා මගින් විදෙස් රැකියා සඳහා යන පිරිස ඉහළට - විදේශ සේවා නියුක්ති කාර්යාංශය	සංචාරක වීසා මගින් විදෙස් රැකියාවලට යන පිරිස ඉහළට	COLOMBO (News 1st) - සංචාරක වීසා මගින් විදේශ රැකියා සඳහා යන පිරිස ඉහළ ගොස් ඇති බව විදේශ සේවා නියුක්ති කාර්යාංශය පවසයි. එහි නියෝජ්‍ය සාමාන්‍යාධිකාරි කීර්ති මුතුකුමාරණ මහතා සඳහන් කළේ, මෙම තත්ත්වය හේතුවෙන් ඔවුන්ගේ රැකියාවල සුරක්ෂිතභාවය හා විදේශවලදී සිදුවන අනපේක්ෂිත සිදුවීම්වලදී ඔවුන්ගේ ආරක්ෂාව සම්බන්ධයෙන් ගැටලු රැසකට මුහුණ දීමට සිදුවන බවයි. කටර්, ඩුබායි ඇතුළු මැදපෙරදිග රටවලට මෙන්ම ඇතැම් යුරෝපා රටවලට ද විවිධ තැරැව්කරුවන් මගින් ශ්‍රී ලාංකිකයින් විදේශ රැකියා සඳහා සංචාරක වීසා උපයෝගී කර ගනිමින් මෙරට පුද්ලයින් පිටත්ව යන බව ඔහු ප්‍රකාශ කළේ ය. කීර්ති මුතුකුමාරණ මහතා සඳහන් කළේ, සංචාරක වීසා මගින් පුද්ගලයින් විදේශ රැකියා සඳහා යොමු කරන ආයතන වැටලීමේ වැඩපිළිවෙළක් ක්‍රියාත්මක බවයි.
2018-12-28T20:36:33.000Z	විෂයන් කිහිපයකට ගුරු පුරප්පාඩු 35000 ක් - අධ්‍යාපන අමාත්‍යංශය කියයි	ගුරු හිඟය මගහැරවීමට කඩිනම් වැඩපිළිවෙළක්	COLOMBO (News 1st) - විෂයන් කිහිපයක් සඳහා ගුරු පුරප්පාඩු 35000 ක් පවතින බව අධ්‍යාපන අමාත්‍යංශය පවසයි. එහි අතිරේක ලේකම් එම්. එම්. රත්නායක මහතා සඳහන් කළේ, විද්‍යා හා ගණිත විෂයන්, ප්‍රාථමික හා තාක්ෂණවේදය විෂය ධාරාවන්ට අදාළ ගුරුවරුන් එලෙස පුරප්පාඩු වී ඇති බවයි. එහෙත් ඉංග්‍රීසි, සෞන්දර්ය ඇතුළු කලා විෂයන් කිහිපයක ගුරුවරුන් 65000 ක අතිරික්තයක් පවතින බව ද ඔහු ප්‍රකාශ කළේ ය. ගුරු අතිරික්තයක් තිබුණ ද ඇතැම් පාසල්වල තවමත් ගුරු පුරප්පාඩු පැවතීම දැඩි ගැටලුවක් වී තිබේ. අමාත්‍යංශය පෙන්වා දෙන්නේ මෙම අතිරික්ත ගුරුවරුන්, ගුරු හිඟය පවතින පාසල්වලට යොමු කිරීමේ පුළුල් වැඩපිළිවෙළක් ක්‍රියාත්මක බවයි. ඒ අනුව ගුරු හිඟය පවතින පාසල්වල සේවය සඳහා යන ගුරුවරුන්ට විශේෂ දීමනාවක් ගෙවීමට අධ්‍යාපන අමාත්‍යංශයේ අවධානය යොමු ව තිබේ. මීට අමතරව ජාතික පාසල්වල අතිරික්ත ගුරුවරුන් පාළාත් සභා පාසල්වලට යොමු කිරීම සඳහා ගුරුවරුන් හුවමාරු කිරීමේ වැඩසටහනක් ද ආරම්භ කිරීමට නියමිත වේ. ගුරුවරුන් ස්ථාන මාරු කිරීමේදී අතිරික්ත ගුරුවරුන් සිටින පාසල්වලට මින් ඉදිරියට ගුරුවරුන් යොමු නොකිරීමට ද තීරණය කර ඇති බව අතිරේක ලේකම්වරයා සඳහන් කළේ ය.
2018-12-28T20:17:46.000Z	රාත්‍රී සමාජ ශාලාවක විදුලි සෝපානයක් කඩා වැටීමෙන් තරුණයෙකු මරුට	විදුලි සෝපානයක් කඩා වැටීමෙන් තරුණයෙකු මරුට	COLOMBO (News 1st) - කොම්පඤ්ඤවීදිය, නවම් මාවත ප්‍රදේශයේ පිහිටි රාත්‍රී සමාජ ශාලාවක විදුලි සෝපානයක් කඩා වැටීමෙන් එක් අයෙකු මියගොස් තව ත් දෙදෙනෙකු තුවාල ලබා තිබේ. පොලිස් මාධ්‍ය ඒකකය සඳහන් කළේ, අද අලුයම මෙම අනතුර සිදු ව ඇති බවයි. මියගොස් ඇත්තේ 24 හැවිරිදි උතුරු තලංගම ප්‍රදේශයේ පදිංචිකරුවෙකි. තුවාල ලැබූ දෙදෙනා කොළඹ ජාතික රෝහලට ඇතුළත් කර ඇත.
2018-12-28T20:06:44.000Z	අමාත්‍යංශ විෂය පථයන් ගැසට් කෙරේ: කිසිදු ආයතනයක් නොමැති අමාත්‍යංශත් ඒ අතර	අමාත්‍යංශ විෂය පථයන් ගැසට් කෙරේ	COLOMBO (News 1st) - කැබිනට් අමාත්‍යවරුන්ගේ සහ කැබිනට් නොවන අමාත්‍යවරුන්ගේ විෂයන්, කාර්යයන් සහ ඔවුන් යටතේ ඇති රාජ්‍ය ආයතන ඊයේ රාත්‍රියේ අතිවිශේෂ ගැසට් නිවේදනයකින් ප්‍රකාශයට පත් කෙරිණි. නමුත් මෙම ගැසට් නිවේදනය සුපරික්ෂාකාරීව අධ්‍යයනය කරන විට පෙනී යන්නේ නැවතත් ජනතාව මුළා කර ඇති බවක් ද? මක්නිසාදයත් නම් කර ඇති ඇතැම් අමාත්‍යංශවලට කිසිදු රාජ්‍ය ආයතනයක් අයත් නොවී තිබීමයි. ජනාධිපතිවරයා යටතේ ඇති ආරක්ෂක අමාත්‍යංශයට ආයතන 21ක් ඇතුළත් ය. පොලිස් දෙපාර්තමේන්තුව, ජාතික අන්තරායකර ඖෂධ පාලක මණ්ඩලය, ජාතික මාධ්‍ය මධ්‍යස්ථානය සහ රජයේ මුද්‍රණ දෙපාර්තමේන්තුව ද ඒ අතර වේ. ජනාධිපතිවරයා අමාත්‍ය ධූරය දරණ මහවැලි සංවර්ධන හා පරිසර අමාත්‍යංශයට ආයතන 22ක් අයත් ය. අග‍්‍රාමාත්‍යවරයා යටතේ ඇති ජාතික ප‍්‍රතිපත්ති, ආර්ථික කටයුතු, නැවත පදිංචි කිරීම් හා පුනරුත්තාපන, උතුරු පළාත් සංවර්ධන, වෘත්තීය පුහුණු හා නිපුණතා සංවර්ධන සහ යෞවන කටයුතු අමාත්‍යංශයට ආයතන 24ක් අයත් වේ. මෙම ගැසට් නිවේදනයට අනුව මුදල් හා ජනමාධ්‍ය අමාත්‍යංශයට පවරා ඇති ආයතන සංඛ්‍යාව 48ක් වන අතර එය එක් අමාත්‍යංශයකට යොමු කර ඇති වැඩිම ආයතන සංඛ්‍යාවයි. ශ්‍රී ලංකා මහ බැංකුව සහ සියලු රාජ්‍ය බැංකු ද මෙවර මුදල් හා ජනමාධ්‍ය අමාත්‍යංශය යටතට නම් කර තිබේ. ලක්ෂ්මන් කිරිඇල්ල මහතා අමාත්‍ය ධූරය දරණ රාජ්‍ය ව්‍යවසාය, කන්ද උඩරට උරුමය සහ මහනුවර සංවර්ධන අමාත්‍යංශයට පවරා ඇති ආයතන සංඛ්‍යාව 04කි. එනම් ලංකා පිඟන් සංස්ථාව, සීමා සහිත කහගොල්ල ඉංජිනේරු සේවා සමාගම, සීමා සහිත බීසීසී සමාගම සහ රාජ්‍ය සම්පත් කළමනාකරණ සංස්ථාවයි. අමාත්‍ය ධූරය තුළ කන්ද උඩරට උරුමය සහ මහනුවර සංවර්ධන ලෙස කොටසක් තිබුණ ද ඊට අදාළ කිසිදු නිශ්චිත ආයතනයක් ගැසට් පත්‍රයේ නම් කර නොමැත. රවි කරුණානායක මහතා අමාත්‍ය ධූරය දරණ විදුලිබල බලශක්ති සහ ව්‍යාපාර සංවර්ධන අමාත්‍යංශයට පවරා ඇති ආයතන සංඛ්‍යාව 07කි. ලංකා විදුලිබල මණ්ඩලය සහ එහි පාලිත සමාගම්, ලංකා විදුලිබල සමාගම, ශ‍්‍රී ලංකා සුනිත්‍ය බලශක්ති අධිකාරිය ද ඒ අතර වේ. සජිත් ප්‍රේමදාස මහතා අමාත්‍ය ධූරය දරණ නිවාස ඉදිකිරීම් හා සංස්කෘතික කටයුතු අමාත්‍යංශයට අයත් මුළු ආයතන ගණන 26කි. පෙර අධ්‍යාපන අමාත්‍යංශය යටතේ පැවති පුරාවිද්‍යා දෙපාර්තමේන්තුව සහ මධ්‍යම සංස්කෘතික අරමුදල ද අමාත්‍ය සජිත් ප්‍රේමදාස මහතා වෙත පවරා දී තිබේ. ජාතික චිත‍්‍රපට සංස්ථාව මෙන්ම ජාතික නිවාස සංවර්ධන අධිකාරිය, රාජ්‍ය ඉංජිනේරු සංස්ථාව ද ප්‍රේමදාස මහතාගේ විෂය පථයට අයත් ය. දක්ෂිණ සංවර්ධන විෂය යටතේ පැවති ගාලු උරුමය ද සජිත් ප්‍රේමදාස මහතා යටතට පත් කර තිබේ. බුද්ධ ශාසන හා වයඹ සංවර්ධන අමාත්‍යංශයට පවරා ඇති ආයතන සංඛ්‍යාව 3කට සීමා වී තිබේ. ඒ, බෞද්ධ කටයුතු දෙපාර්තමේන්තුව, බුද්ධ ශාසන අරමුදල සහ ජාත්‍යන්තර බෞද්ධ මධ්‍යස්ථානයයි. වයඹ සංවර්ධනය නම් කොටසක් අමාත්‍ය ධූරය තුළ පැවතිය ද ඊට අදාළ කිසිදු නිශ්චිත ආයතනයක් අමාත්‍ය ධූරය දරණ ගාමිණි ජයවික්‍රම පෙරේරා මහතාට හිමි වී නොමැත. කාන්තා හා ළමා කටයුතු සහ වියළි කලාප සංවර්ධන අමාත්‍ය ධූරය දරණ චන්ද්‍රාණි බණ්ඩාර මහත්මියට ද හිමිව ඇත්තේ, කාන්තා හා ළමා විෂයන්ට අදාළ ආයතන 5කි. වියළි කලාප සංවර්ධන සංවර්ධනයට නිශ්චිතව අදාළ වන කිසිදු ආයතනයක් ඒ අතර නොමැත. වරාය හා නාවික ක්ෂේත්‍රයට අදාළ ආයතන 4ක් පමණක් සාගල රත්නායක මහතා යටතේ පවතින වරාය හා නාවික කටයුතු සහ දක්ෂිණ සංවර්ධන අමාත්‍ය ධූරය යටතට පත් කර තිබේ. දක්ෂිණ සංවර්ධනයට අදාළව නිශ්චිතව කිසිදු ආයතනයක් ඒ අතර නොමැත. මේ අතර කැබිනට් නොවන අමාත්‍ය ධූර ලෙස ඩිජිටල් යටිතල පහසුකම් සහ තොරතුරු තාක්ෂණ විෂයට අදාළව තොරතුරු හා සන්නිවේදන තාක්ෂණ නියෝජිත ආයතනය සහ ඊට අනුබද්ධ ආයතන මෙන්ම තවත් ආයතන 2ක් නම් කර තිබේ. ඉකුත් 26 වන දා නිකුත් කළ තවත් අතිවිශේෂ ගැසට් නිවේදනයකට අනුව ඩිජිටල් යටිතල පහසුකම් අමාත්‍ය ධූරයෙන් හරින් ප්‍රනාන්දු මහතා ඉවත් වීමෙන් අනතුරුව එම විෂය අජිත් පී. පෙර්රා මහතා දරණ කැබිනට් නොවන අමාත්‍ය ධූරය යටතට පත් විය. මලික් සමරවික්‍රම මහතා යටතේ පැවති විද්‍යා හා තාක්ෂණ විෂය ද එලෙසම කැබිනට් නොවන අමාත්‍ය ධූරයක් යටතට ගැනුණු අතර ඊට අදාළ ආයතන 19ක් එම ධූරය දරණ සුජීව සේනසිංහ මහතා යටතට පත් කර තිබේ. ආචාර්ය හර්ෂ ද සිල්වා මහතා අමාත්‍ය ධූරය දරණ පොදු සැපයීම් සහ ආර්ථික ප්‍රතිසංස්කරණ කැබිනට් නොවන අමාත්‍ය ධූරයට නම් කර ඇත්තේ ප්‍රතිපත්ති අධ්‍යයන ආයතනය පමණි. මේ අතර ශ්‍රී ලංකා විදුලි සංදේශ නියාමන කොමිෂන් සභාව සහ ශ්‍රීලංකන් ගුවන් සමාගම පිළිබඳ කිසිදු සඳහනක් ඊයේ මධ්‍යම රාත්‍රියේ නිකුත් කෙරුණු මෙම විශේෂ ගැසට් නිවේදන දෙකෙහි නොදැක්වේ.
2018-12-28T19:48:47.000Z	කළුතර ප්‍රදේශ කිහිපයකට අද පැය 9 ක ජල කප්පාදුවක්	කළුතර ප්‍රදේශ කිහිපයකට අද පැය 9 ක ජල කප්පාදුවක්	COLOMBO (News 1st) - කළුතර කෙත්හේන ජල පවිත්‍රාගාරයට විදුලිය සැපයෙන රැහැන් මාර්ගයේ අත්‍යවශ්‍ය අලුත්වැඩියාවක් හේතුවෙන් අද පෙරවරු 8.00 සිට පස්වරු 5.00 දක්වා කළුතර ප්‍රදේශ රැසකට ජල සැපයුම අත්හිටුවන බව ජාතික ජල සම්පාදන හා ජලාපවාහන මණ්ඩලය පවසයි. ඒ අනුව වාද්දුව, වස්කඩුව, පොතුපිටිය, කළුතර උතුර හා දකුණ, කටුකුරුන්ද, නාගොඩ, පායාගල හා පිළිපනාවත්ත ප්‍රදේශවලට අදාළ කාලය තුළ ජල සැපයුම අත්හිටුවනු ඇති. මීට අමතරව මග්ගොන, බේරුවල, කළුවාමෝදර, මොරගල්ල, අලුත්ගම, බෙන්තොට හා දර්ගානගරය ප්‍රදේශවල ද එම කාලය තුළ ජල සැපයුම අත්හිටුන බව ජාතික ජල සම්පාදන හා ජලාපවාහන මණ්ඩලය සඳහන් කළේ ය.
2018-12-28T19:35:49.000Z	ගෙවුණු දවස උණුසුම් කළ පුවත්…	ගෙවුණු දවස උණුසුම් කළ පුවත්…	දේශීය පුවත් 1. හරීන්ට හා මලික්ට ලබා දුන් අමාත්‍යාංශ දෙකක් අතිවිශේෂ ගැසට් නිවේදනයක් මගින් කපා හැරේ: හරීන් ප්‍රනාන්දු හා මලික් සමරවික්‍රම යන අමාත්‍යවරුන්ට ලබාදුන් අමාත්‍යාංශ දෙකක් ඉවත් කර තිබේ. මේ බව අනාවරණය වන්නේ, රජයේ මුද්‍රණ දෙපාර්තමේන්තුව ප්‍රකාශයට පත් කර ඇති අතිවිශේෂ ගැසට් නිවේදන මගිනි. 2. උතුරේ ආපදා තත්ත්වය පිළිබඳ සෙවීමට අගමැති කිලිනොච්චියට: උතුරු පළාතේ ඇතිවුණ ආපදා තත්ත්වය පිළිබඳ සාකච්ඡාවක් ඊයේ අග්‍රාමාත්‍ය රනිල් වික්‍රමසිංහ මහතාගේ ප්‍රධානත්වයෙන් කිලිනොච්චියේ දිස්ත්‍රික් ලේකම් කාර්යාලයේදී පැවැත් විය. 3. අගමැති දළදා සමිඳුන් වැඳ පුදා ගනී: අග්‍රාමාත්‍ය රනිල් වික්‍රමසිංහ මහතා ඊයේ ශ්‍රී දළදා සමිඳුන් වැඳ පුදා ගත්තේ ය. 4. සුජීව සේනසිංහ සිය ධූරයේ වැඩ භාර ගනී: අමාත්‍ය සුජීව සේනසිංහ මහතා ඊයේ සිය ධූරයේ වැඩ භාර ගත්තේ ය. 5. අමාත්‍ය ධූරයක් නොලැබීම නිසා මන්ත්‍රී රාධක්‍රිෂ්ණන් කනස්සල්ලෙන්: කඳුරට ජනතා පෙරමුණේ නායක වී. රාධක්‍රිෂ්ණන් මහතා නිවේදනයක් නිකුත් කරමින් අමාත්‍ය තනතුරක් නොලැබීම පිළිබඳව කනස්සල්ල පළකර තිබේ. 6. එජාප බලය හිමි හඟුරන්කෙත ප්‍රාදේශිය සභාවේ අයවැය දෙවන වරටත් පරදී: එක්සත් ජාතික පක්ෂයට බලය හිමි හඟුරන්කෙත ප්‍රාදේශිය සභාවේ 2019 වසර සඳහා වූ අයවැය දෙවන වරටත් පරාජය විය. විදෙස් පුවත් 7. මාධ්‍යවේදී ජමාල් ඛෂෝගි ඝාතනයෙන් පසු සෞදි රජයේ තනතුරු රැසක වෙනසක්: සෞදි රජු විසින් එරට රජයේ ප්‍රධාන පෙළේ තනතුරු රැසක් සඳහා නව ප්‍රධානීන් පත් කිරීමට තීරණය කර තිබේ. විදෙස් මාධ්‍ය වාර්තා කළේ, මාධ්‍යවේදී ජමාල් ඛෂෝගිගේ ඝාතන සිදුවීමෙන් පසුව මෙම වෙනස්කම් සිදු කර ඇති බව ය.
2018-12-28T11:06:20.000Z	උතුරේ ආපදා තත්ත්වය පිළිබඳ සෙවීමට අගමැති කිලිනොච්චියට	උතුරේ ආපදා තත්ත්වය ගැන සෙවීමට අගමැති කිලිනොච්චියට	COLOMBO (News 1st) - උතුරු පළාතේ ඇතිවුණ ආපදා තත්ත්වය පිළිබඳ සාකච්ඡාවක් අද අග්‍රාමාත්‍ය රනිල් වික්‍රමසිංහ මහතාගේ ප්‍රධානත්වයෙන් කිලිනොච්චියේ දිස්ත්‍රික් ලේකම් කාර්යාලයේදී පැවැත් විය. මෙම සාකච්ඡාව සඳහා දිස්ත්‍රික් ලේකම් කාර්යාලය බලා ගිය අග්‍රමාත්‍යවරයාට මිනිත්තු කිහිපයක් මාර්ගයේ රැඳී සිටීමට සිදු විණි. ඒ, දුම්රියක් පැමිණිමත් සමග දිස්ත්‍රික් ලේකම් කාර්යාලයට පිවිසෙන මාර්ගය වසා දැමීම හේතුවෙන් ය. කිලිනොච්චි දිස්ත්‍රික් ලේකම් කාර්යාලයේදී සාකච්ඡාවට රාජ්‍ය පරිපාලන සහ ආපදා කළමනාකරණ අමාත්‍ය රංජිත් මද්දුමබණ්ඩාර මහතා ඇතුළු මැති ඇමතිවරුන් පිරිසක් ද එක් ව සිටියහ. මෙම සාකච්ඡාවෙන් අනතුරුව දෙමළ ජාතික සන්ධාන පාර්ලිමේන්තු මන්ත්‍රීවරුන් පිරිසක් අග්‍රමාත්‍යරවයා සමග සාකච්ඡාවක නිරත විය. අනතුරුව කිලිනොච්චි ප්‍රථමික මහ විද්‍යාලයට ගිය අග්‍රමාත්‍යවරයා එහි අවතැන්ව සිටින ජනතාව හමුවී සහනාධාර ලබා දුන්නේ ය. එම අවස්ථාවට දෙමළ ජාතික සන්ධාන මන්ත්‍රීවරුන් එක් ව සිටියේ නැත.
2018-12-28T08:07:50.000Z	අගමැති අද දළදා සමිඳුන් වැඳ පුදා ගනී	අගමැති අද දළදා සමිඳුන් වැඳ පුදා ගනී	COLOMBO (News 1st) - අග්‍රාමාත්‍ය රනිල් වික්‍රමසිංහ මහතා අද ශ්‍රී දළදා සමිඳුන් වැඳ පුදා ගත්තේ ය. මහනුවරට පැමිණි අග්‍රාමාත්‍යවරයා මුලින්ම අස්ගිරි මහා විහාරයට ගොස් සියම් මහානිකායේ අස්ගිරි පාර්ශවයේ මහා නායක අති පූජ්‍ය වරකාගොඩ ශ්‍රී ඥානරතන මහා නා හිමියෝ බැහැදුටුහ. අනතුරුව ශ්‍රී දළදා මාලිගාවට පැමිණි අග්‍රාමාත්‍යවරයා දළදා සමිඳුන් වැඳ පුදා ගත්තේ ය. මේ අතර මල්වතු විහාර පරිශ්‍රයේ අභිනවයෙන් ඉදිකෙරුණු වැලිවිට ශ්‍රී සංඝරාජ අනුස්මරණ දාන ශාලාව විවෘත කරමින් පැවැති දහවල් දානමය පුණ්‍ය කර්මයටද අග්‍රාමාත්‍යවරයා ඇතුලු පිරිස සහභාගි විය.
2018-12-28T07:55:09.000Z	සුජීව සේනසිංහ අද සිය ධූරයේ වැඩ භාර ගනී	සුජීව සේනසිංහ අද සිය ධූරයේ වැඩ භාර ගනී	COLOMBO (News 1st) - අමාත්‍ය සුජීව සේනසිංහ මහතා අද සිය ධූරයේ වැඩ භාර ගත්තේ ය. විද්‍යා තාක්ෂණ හා පර්යේෂණ කැබිනට් නොවන අමාත්‍යවරයා ලෙස පත් වූ සුජීව සේනසිංහ අද එම සිය අමාත්‍යාංශයේදී වැඩ භාර ගෙන තිබේ. එක්සත් ජාතික පක්ෂයේ පසුපෙළ මන්ත්‍රීවරුන් කිහිප දෙනෙකු ද මේ අවස්ථාවට සහභාගි වූ අතර හිටපු අමාත්‍ය මර්වින් සිල්වා මහතාට ඊට එක් විය.
2018-12-28T07:46:25.000Z	ඩොලරය තව ත් ඉහළට: ආර්ථික වර්ධන වේගයත් අපේක්ෂිත ඉලක්කවලට වඩා අඩුවෙන්	ඩොලරය තව ත් ඉහළට...	COLOMBO (News 1st) - අමෙරිකානු ඩොලරය හමුවේ රුපියල තවදුරටත් වාර්තාගත ලෙස අවප්‍රමාණය වෙමින් තිබේ. අද අ‍මෙරිකානු ඩොලරයක අගය රුපියල් 184.00 ඉක්මවා ගියේ ය. අමෙරිකානු ඩොලරයක විකුණුම් මිල අද සඳහන් වූයේ, රුපියල් 184.07 ක් ලෙසයි. ශ්‍රී ලංකා මහ බැංකුව නිකුත් කළ මුදල් ප්‍රතිපත්ති විවරණයට අනුව මේ වසරේ දෙසැම්බර් 27 වැනි දා වන විට අමෙරිකානු ඩොලරයට සාපේක්ෂව රුපියලේ අගය 15.9% කින් අවප්‍රමාණය විය. ආර්ථිකයේ විදේශීය අංශය, ගෝලීය සහ දේශීය අභියෝගවලට අඛණ්ඩව මුහුණ දෙමින් සිටින බව පවසන මහ බැංකුව පෙන්වා දෙන්නේ වසරේ මුල් මාස 10 තුළ අපනයන ආදායම්වලට වඩා ආනයන වියදම් වැඩිවී ඇති බවයි. විදේශ සේවා නියුක්තිකයින් එවන මුදල් ප්‍රමාණය ද මන්දගාමීවී ඇති අතර රජයේ සුරැකුම්පත් හා කොළඹ කොටස් වෙළෙඳපොළේ විදේශීය ආයෝජන විශාල ලෙස රටින් ඉවත්ව යෑම ද රුපියල අවප්‍රමාණයවීමට බලපා තිබේ. පසුගිය ජූලි මාසය අවසන් වනවිට ඩොලර් බිලියන 8.4 ක්ව පැවති ශ්‍රී ලංකාව සතු දළ නිල සංචිත ප්‍රමාණය ද මේ වනවිට අමෙරිකානු ඩොලර් බිලියන 7 ක් දක්වා අඩුවී ඇත. 2018 වසරේ දෙවන කාර්තුවේ 3.6 % ක් වූ ආර්ථික වර්ධන වේගය තුන්වන කාර්තුවේදී 2.9% ක් දක්වා පහළ ගොස් ඇති බව ද මුදල් ප්‍රතිපත්ති විවරණයේ සඳහන් වේ. සිව්වන කාර්තුවේ ආර්ථික වර්ධනය තවදුරටත් පහළ යනු ඇති බව මහ බැංකුවේ අදහසයි. ප්‍රමාදයකින් තොරව පුළුල් ව්‍යුහාත්මක ආර්ථික ප්‍රතිසංස්කරණ ඇති කිරීමේ අවශ්‍යතාව මහ බැංකුව සිය ප්‍රතිපත්ති විවරණයේ අවධාරණය කර තිබේ. කෙසේවෙතත් මහ බැංකුව පවසන්නේ, සිය ප්‍රතිපත්ති පොලී අනුපාත නොවෙනස්ව පවත්වාගෙන යාමට තීරණය කර ඇති බවයි.
2018-12-28T07:34:24.000Z	අමාත්‍ය ධූරයක් නොලැබීම නිසා මන්ත්‍රී රාධක්‍රිෂ්ණන් කනස්සල්ලෙන්	මන්ත්‍රී රාධක්‍රිෂ්ණන් කනස්සල්ලෙන්...	COLOMBO (News 1st) - කඳුරට ජනතා පෙරමුණේ නායක වී. රාධක්‍රිෂ්ණන් මහතා නිවේදනයක් නිකුත් කරමින් අමාත්‍ය තනතුරක් නොලැබීම පිළිබඳව කනස්සල්ල පළකර තිබේ. රාධක්‍රිෂ්ණන් මන්ත්‍රීවරයා පැවසූවේ, අර්බුදය පැවති සමයේ තමන් රනිල් වික්‍රමසිංහ මහතාට සහය පළකළ බවයි. කැබිනට් ඇමති ධූරයක් හා නියෝජ්‍ය ඇමති ධූරයක් කඳුරට ජනතා පෙරමුණට ලබාදෙන බව වික්‍රමසිංහ මහතා එහිදී පොරොන්දු වූ බව ද ඔහු පවසුවේ ය. රාධක්‍රිෂ්ණන් මහතා සඳහන් කළේ, ඒ අනුව අධ්‍යාපන රාජ්‍ය, හින්දු කටයුතු කැබිනට් නොවන සහ තව ත් නියෝජ්‍ය ඇමති ධූරයක් තම පක්ෂයට ලබාදෙන බවට රනිල් වික්‍රමසිංහ මහතා පොරොන්දු වූ බවයි. තම පක්ෂයට දුන් පොරොන්දුව ඉටු නොවුන ද දෙමළ ප්‍රගතිශීලි සන්ධානයට කැබිනට් ඇමති ධූර දෙකක් ලබාදී ඇතැයි මන්ත්‍රීවරයා පවසයි. රාධක්‍රිෂ්ණන් මන්ත්‍රීවරයා ද දෙමළ ප්‍රගතිශීලී පෙරමුණ නියෝජනය කරන අතර ඔහු සමග මනෝ ගනේෂන් සහ පී.දිගම්බරම් යන මන්ත්‍රීවරුන් මේ සන්ධානයට ඇතුළත් වේ. වී.රාධක්‍රිෂ්ණන් මහතා සිය නිවේදනයේ පෙන්වා දෙන්නේ, ජනතාවට සේවය කළ හැකි අමාත්‍යාංශයක් හැර වෙනත් තනතුරක් භාර නොගන්නා බවයි. කෙසේවෙතත් විපක්ෂයට නොයන බව ද රාධක්‍රිෂ්ණන් මහතා අවධාරණය කර සිටි.
2018-12-28T07:06:35.000Z	වැඩිපුර මුදල් අය කරන බස් රථ සම්බන්ධයෙන් පැමිණිලි ඉදිරිපත් කිරීමට දුරකතන අංකයක්..!	වැඩිපුර ගාස්තු ගන්නා බස් රථවලට වැඩ වරදින ලකුණු	COLOMBO (News 1st) - අඩු කළ ගාස්තුවට වඩා වැඩිපුර මුදල් අය කරන බස් රථ සම්බන්ධයෙන් පැමිණිලි ඉදිරිපත් කිරීමට බස්නාහිර පළාත් මාර්ගස්ථ මගී ප්‍රවාහන අධිකාරිය මගින් දුරකතන අංකයක් හඳුන්වාදී තිබේ. එහි සභාපති තුසිත කුලරත්න මහතා සඳහන් කළේ, එවැනි බස් රථ සම්බන්ධයෙන් පැමිණිලි 0112 860 860 යන දුරකතන අංකයට ඉදිරිපත් කළ හැකි බවයි. ඒ පිළිබඳව මේ වන විට පැමිණිලි ලැබෙමින් පවතින බව ද ඔහු සඳහන් කළේ ය. ඉන්ධන මිල අඩුවීමත් සමග බස් ගාස්තු 4% කින් පහළ දැමීමට රජය කටයුතු කළේ පසුගිය 26 වන දා සිටයි.
2018-12-28T06:23:27.000Z	හරීන්ට හා මලික්ට ලබා දුන් අමාත්‍යාංශ දෙකක් අතිවිශේෂ ගැසට් නිවේදනයක් මගින් කපා හැරේ	හරීන්ගේ හා මලික්ගේ අමාත්‍යාංශ අඩු කරයි	COLOMBO (News 1st) - හරීන් ප්‍රනාන්දු හා මලික් සමරවික්‍රම යන අමාත්‍යවරුන්ට ලබාදුන් අමාත්‍යාංශ දෙකක් ඉවත් කර තිබේ. මේ බව අනාවරණය වන්නේ, රජයේ මුද්‍රණ දෙපාර්තමේන්තුව ප්‍රකාශයට පත් කර ඇති අතිවිශේෂ ගැසට් නිවේදන මගිනි. පසුගිය 20 වැනි දා විදුලි සංදේශ ඩිජිටල් යටිතල පහසුකම්, විදේශ රැකියා සහ ක්‍රීඩා අමාත්‍යවරයා ලෙස හරීන් ප්‍රනාන්දු මහතා දිවුරුම් දුන්නේ ය. මලික් සමරවික්‍රම මහතා එදින දිවුරුම් දුන්නේ, සංවර්ධන උපාය මාර්ග ජාත්‍යන්තර වෙළෙඳ සහ විද්‍යා හා තාක්ෂණ අමාත්‍යවරයා ලෙසයි. නමුත් දෙසැම්බර් මස 26 වැනි දා නිකුත් කළ අතිවිශේෂ ගැසට් නිවේදනයේ සඳහන් වන්නේ, ඔවුන් දෙදෙනා දෙසැම්බර් 21 වන දා වහාම ක්‍රියාත්මක වන පරිදි අමාත්‍ය ධූරවලින් ඉල්ලා අස් වූ බවයි. 26 වන දා නිකුත් කළ තව ත් අතිවිශේෂ ගැසට් නිවේදනයකට අනුව අමාත්‍යාංශ දෙකක් ඉවත් කර ඔවුන් දෙදෙනාට අදාළ අමාත්‍ය තනතුරු නැවත ප්‍රකාශයට පත්කර ඇත. මේ අනුව හරීන් ප්‍රනාන්දු මහතාට අයත්ව තිබූ ඩිජිටල් යටිතල පහසුකම් විෂය ඔහුගෙන් ඉවත්කර ඇති අතර මලික් සමරවික්‍රම මහතාගෙන් ඉවත් කර ඇත්තේ, විද්‍යා තාක්ෂණ හා පර්යේෂණ විෂයයි. මෙසේ ඉවත් කළ විෂයන්වල කැබිනට් නොවන අමාත්‍යවරුන් ලෙස අජිත්. පී. පෙරේරා සහ සූජීව සේනසිංහ යන මහත්වරුන් පත් කළ බව සඳහන් අතිවිශේෂ ගැසට් නිවේදනයක් ද දෙසැම්බර් 26 වන දා නිකුත් කර තිබේ.
2018-12-28T05:52:04.000Z	එජාප බලය හිමි හඟුරන්කෙත ප්‍රාදේශිය සභාවේ අයවැය දෙවන වරටත් පරදී	හඟුරන්කෙත ප්‍රාදේශිය සභාවේ අයවැය දෙවන වරටත් පරදී	COLOMBO (News 1st) - එක්සත් ජාතික පක්ෂයට බලය හිමි හඟුරන්කෙත ප්‍රාදේශිය සභාවේ 2019 වසර සඳහා වූ අයවැය දෙවන වරටත් අද පරාජය විය. ඒ, ශ්‍රී ලංකා නිදහස් පක්ෂ, ශ්‍රී ලංකා පොදු ජන පෙරමුණ සහ ජනතා විමුක්ති පෙරමුණේ මන්ත්‍රීවරුන් ඊට විරුද්ධව ඡන්දය භාවිත කිරීම හේතුවෙනි. අප වාර්තාකරු පැවසුවේ, වැඩි ඡන්ද 22 කින් අයවැය පරාජයවී ඇති බවයි. හඟුරන්කෙත ප්‍රාදේශිය සභාවේ 2019 වසර සඳහා වූ අයවැය පළමුවර කියවීම ද පරාජය වූයේ වැඩි ඡන්ද 14 කිනි. එහිදී විපක්ෂව ඡන්ද 27 ක් ලැබුණු අතර ඡන්ද 13 ක් පක්ෂව ලැබිණි. එම අවස්ථාවේදී මන්ත්‍රීවරුන් තිදෙනෙක් අයවැය ඡන්ද විමසීමට සහභාගි වුයේ නැත.
2018-12-28T05:41:20.000Z	තරුණයින් 11 දෙනෙකු පැහැර ගෙන යෑමේ සිද්ධිය සම්බන්ධයෙන් නාවික හමුදා සාමාජිකයින් දෙදෙනා යළි රිමාන්ඩ්	නාවික හමුදා සාමාජිකයින් දෙදෙනා යළි රිමාන්ඩ්	COLOMBO (News 1st) - කොළඹදී තරුණයින් 11 දෙනෙකු පැහැරගෙන යෑමේ සිද්ධිය සම්බන්ධයෙන් අත්අඩංගුවට ගත් නාවික හමුදාවේ බුද්ධි අංශ සාමාජිකයින් දෙදෙනා ලබන මස 09 වැනි දා දක්වා අද රක්ෂිත බන්ධනාගාරගත කෙරිණි. ඒ, ඔවුන් අද කොටුව මහේස්ත්‍රාත් අධිකරණයට ඉදිරිපත් කිරීමෙන් අනතුරුවයි. සැකකාර බුද්ධි අංශ සමාජිකයින් දෙදෙනා ලබන මස 09 වැනි දින හඳුනා ගැනීමේ පෙරට්ටුවකට ඉදිරිපත් කරන ලෙසට ද කොටුව මහේස්ත්‍රාත් රංග දිසානායක මහතා නියෝග කළේ ය. නඩුවේ 11 වන සහ 12 වැනි සැකකරුවන් වන මෙම බුද්ධි අංශ සාමාජිකයින් දෙදෙනා අපරාධ පරීක්ෂණ දෙපාර්තමේන්තුව විසින් අත්අඩංගුවට ගෙන රක්ෂිත බන්ධනාගාරගත කර සිටි.
2018-12-28T05:24:24.000Z	අලුත්කඩේ උසාවිය අසළදී ගිනි අවියක් සමග සැකකරුවෙකු අත්අඩංගුවට	අලුත්කඩේ උසාවිය අසළදී සැකකරුවෙකු අත්අඩංගුවට	COLOMBO (News 1st) - කෙසෙල්වත්ත අලුත්කඩේ අධිකරණ සංකීර්ණය අසළදී ගල් කටස් වර්ගයේ ගිනි අවියක් සහ එයට යොදන උණ්ඩ 05 ක් සමග සැකකරුවෙකු අත්අඩංගුවට ගෙන තිබේ. පොලීසිය සඳහන් කළේ, සැකකරු 48 හැවිරිදි මට්ටක්කුලිය ප්‍රදේශයේ පදිංචිකරුවෙක් බවයි. සිද්ධිය සම්බන්ධනේ කෙසෙල්වත්ත පොලීසිය වැඩිදුර විමර්ශන ආරම්භ කර ඇත.